Amerika obilježava deset godina od terorističkih napada
Predsjednik Barak Obama na desetu giodišnjicu tragedije obilazi sve lokacije koje su teroristi napali 11.09. 2001.
Napad su izvršili teroriti povezani s Al Kaidom. Oteli su četiri putnička aviona i njima u samoubilačkim akcijama napali naprije kule Svjetskog trgovinskog centra u Njujorku, a potom i Pentagon. Četrvrti avion srušio se u Pensilvaniji nakon što su putnici pokušali da preotmu kontrolu nad otetim avionom. U proteklih deset godina Amerika je povela rat u Avganistanu, potom i u Iraku. Na unutrašnjem planu - došlo je do znatnih izmjena u bezbjednosnom sistemu, a kreiran je i poseban sekretarijat unutar administracije - Sekretarijat za unutrašnju bezbjednost. Predsjednik na desetu giodišnjicu tragedija obilazi sve lokacije koje su napadnute 11.09. 2001. U svom nedjeljnom obraćanju naciji putem interneta posebnu počast odao je onima koji su stradali u spasilačkim naporima na dan napada. “Prije deset godina, obični Amerikanci pokazali su istinsko značenje riječi hrabrost kada su pojurili da uz stepenice STC-a, u vatru, u kokpit (aviona koji se srušio u Pensilvaniji)... U sjećanje na njih, u njihovo ime, nikada nećemo posustati”, kazao je Obama. Ranije ove godine, američke specijalne snage ubile su vođu Al Kaide , isapunivši obećanje Obaminog prethodnika . Uoči obilježavanja godišnjice napada, administracija je upozorila na moguće terorističke prijetnje Njujorku i Vašingtonu, pozivajući se na obavještajne informacije.